CELEX: 62014TN0787
Language: sk
Date: 2014-11-28 00:00:00
Title: Vec T-787/14 P: Odvolanie podané 28. novembra 2014 : Európska centrálna banka proti rozsudku Súdu pre verejnú službu z  18. septembra 2014 vo veci F-26/12, Cerafogli/ECB

9.2.2015   
            
            
               SK
            
            
               Úradný vestník Európskej únie
            
            
               C 46/56
            
         Odvolanie podané 28. novembra 2014: Európska centrálna banka proti rozsudku Súdu pre verejnú službu z 18. septembra 2014 vo veci F-26/12, Cerafogli/ECB
   (Vec T-787/14 P)
   (2015/C 046/72)
   Jazyk konania: angličtina
   
      Účastníci konania
   
   
      Odvolateľka: Európska centrálna banka (v zastúpení: E. Carlini a M. López Torres, splnomocnení zástupcovia, za právnej pomoci B. Wägenbaur, advokát)
   
      Ďalší účastník konania: Maria Concetta Cerafogli (Rím, Taliansko)
   
      Návrhy
   
   Odvolateľka navrhuje, aby Všeobecný súd:
   
               —
            
            
               zrušil rozsudok z 18. septembra 2014 vo veci F-26/12, Cerafogli/ECB,
            
         
               —
            
            
               rozhodol v súlade so žalobnými návrhmi odvolateľky v prvostupňovom konaní, a
            
         
               —
            
            
               rozhodol, že každý účastník konania znáša svoje vlastné trovy konania.
            
         
      Odvolacie dôvody a hlavné tvrdenia
   
   Na podporu svojho odvolania odvolateľka uvádza štyri odvolacie dôvody.
   
               1.
            
            
               Prvý odvolací dôvod založený na nesprávnom zovšeobecnení rozsudku Grolsch na oblasť verejnej služby, čím došlo k nesprávnemu výkladu pôsobnosti zásady účinnej súdnej ochrany v zmysle článku 47 Charty, a na nedostatku odôvodnenia.
            
         
               2.
            
            
               Druhý odvolací dôvod založený na nezohľadnení práva inštitúcie na obranu, čím sa poprel účel konania pred podaním žaloby, nezohľadnení relevantných skutočností a na nesprávnom výklade zásady právnej istoty.
            
         
               3.
            
            
               Tretí odvolací dôvod založený na nesprávnych záveroch vyvodených z povahy námietky nezákonnosti, nesprávneho výkladu článku 277 ZFEÚ a zásady právnej istoty.
            
         
               4.
            
            
               Štvrtý odvolací dôvod založený na nesprávnom výklade zásady účinnej súdnej ochrany, nezohľadnení skutkových okolností prejednávanej veci a na porušení zásady proporcionality.